
Znaj, Uzvišeni Allah ti se smilovao, da je prva stvar kojom je Allah 
obavezao potomke Ademove: kufr (nevjerovanje) u taguta, a iman 
(vj erovanj e) u Allaha. 6 

Dokaz spomenutom je govor Njega Uzvišenog: “Mi smo svakom 
narodu poslanika poslali: Allahu ’ibadet činite, a taguta se klonite...” 
(Prijevod značenja, En-Nahl, 36).14 

A što se tiče opisa nevjerovanja u taguta, to je: ubjeđenje u 
neispravnost obožavanja drugog mimo Allaha, da se toga ostaviš i 
mrziš, a njegove pomagače smatraš nevjernicima i da im se suprotstaviš 
u tome domenu. 16 

A što se tiče značenja vjerovanja u Allaha, to je: ubjedenje da je jedino 
Allah dostojan da se obožava mimo svega drugog. 17 

...i da sve vrste ’ibadeta iskreno upučuješ samo Allahu negirajući to 
pravo svakom drugom koji se obožava mimo Njega. 18 

...te da voliš muslimane i da sa njima prijateljuješ, a mrziš mušrike i da 
im se suprotstaviš u domenu vjere. 20 

To je vjera Ibrahima, 'alejhis-selam, od koje se okreće samo 
zapušteni. 22 

jer je njegov primjer najljepši, baš kao što nas Allah obavještava o tome 
u Svome govoru: “Bio vam je dobar uzor u Ibrahimu i u onima koji 
su s njim kad su narodu svome rekli: Mi s vama nemamo ništa, a ni 
s onim što vi, umjesto Allaha, obožavate, mi vas se odričemo, i 
neprijateljstvo i mržnja će se između nas stalno javljati sve dok ne 
budete u Allaha, Njega Jedinog, vjerovali!..” (Prijevod značenja, El- 
Mumtehine, 4). 23 

А tagut је opći termin; svaki onaj koji se obožava mimo Allaha a time 
je zadovoljan - nebitno bio obožavan, slijeđen, ili mu se pokoravalo 
neovisno od pokornosti Allahu i Njegovom Poslaniku - smatra se 


tagutom. 25 

Taguta je mnogo, a glavnih je pet:. 27 


Prvi: Šejtan, pozivač u obožavanje drugih mimo Allaha. Dokaz ovome 
je govor Uzvišenog Allaha: “O sinovi Ademovi, zar vam nisam 
naredio: “Ne obožavajte šejtana, on vam je neprijatelj otvoreni.” 


(Prijevod značenja, Jasin, 60). 28 

Drugi: Nepravedni vladar koji mijenja Allahove propise. 30 


Dokaz ovome je govor Njega Uzvišenog: “Zar ne vidiš one koji tvrde 
da vjeruju u ono što je objavljeno tebi i u ono što je objavljeno 
prije tebe, kako žele da im se pred Tagutom sudi, iako im je 
naređeno da u njega ne vjeruju?! A šejtan želi da ih samo u veliku 
zabludu navede!” (Prijevod značenja, En-Nisa, 60). 32 

Treći: Onaj koji sudi nečim drugim mimo onoga što je Allah objavio. 
Dokaz ovome je govor Njega Uzvišenog: “...A oni što ne sude prema 
onom što je Allah objavio, oni su pravi nevjernici.” (Prijevod 
značenja, El-Maida, 44). 33 

Cetvrti: Onaj koji tvrdi da poznaje gajb pored Allaha. Dokaz ovome je 
govor Njega Uzvišenog: “On gajb zna i On gajb ne otkriva 
nikome...” (Prijevod značenja, El-Džinn, 26). 34 

“...Osim onoga koga On za poslanika odabere; zato On i ispred 
njega i iza njega postavlja one koji će ga čuvati.” (Prijevod značenja, 
El-Džinn, 27). 35 

I Njegovog govora: “U Njega su ključevi gajba, samo ih On zna, i 
On jedini zna šta je na kopnu i šta je u moru, i nijedan list ne 
opadne, a da On za nj ne zna; i nema zrna u tminama Zemlje niti 
ičeg svježeg niti ičeg suhog, ničeg što nije u Jasnoj knjizi.” (Prijevod 
značenja, El-En'am, 59). 36 

Peti: Onaj kojeg obožavaju mimo Allaha a on time zadovoljan. Dokaz 
ovome je govor Njega Uzvišenog: “A onoga od njih koji bi rekao: “Ja 
sam, doista, pored Njega, bog!”, kaznili bismo Džehennemom, jer 
Mi tako kažnjavamo zulumćare-nevjernike.” (Prijevod značenja, El- 
Enbija, 29). 38 

Znaj da osoba ne može povjerovati u Allaha osim nakon nevjerstva u 
taguta. Dokaz ovome je govor Njega Uzvišenog: “Nema prisile na 
vjeru, Pravi put se jasno razlikuje od zablude! Onaj ko ne vjeruje u 
Taguta, a vjeruje u Allaha, drži se za najčvršću vezu, koja se neće 
prekinuti! A Allah sve čuje i zna!” (Prijevod značenja, El-Bekare, 
256). Izraz „Pravi put” se odnosi na vjeru Muhammeda, sallallahu 
‘alejhi ve sellem, dok se izraz „zabluda” odnosi na vjeru Ebu-Džehla. 
Fraza: „najčvršća veza” jeste šehadet ,,La ilahe illAllah”, a on se sastoji 
iz negacije i potvrde; negacije upućivanja bilo koje vrste 'ibadeta 
drugima mimo Allaha, a potvrda toga samo Allahu, bez pripisivanja 
Mu partnera u tome. 39 

Znaj, Uzvišeni Allah ti se smilovao, da je prva stvar kojom je 
Allah obavezao potomke Ademove: kufr (nevjerovanje) u taguta, a 
iman (vjerovanje) u Allaha. 


KOMENTAR 

U ime Allaha, Mllostivog, Samilosnog. 

Hvala Allahu, Gospodaru svih svjetova, i neka su salavat i selam 
na našeg vjerovjesnika Muhammeda, sallallahu c alejhi ve sellem, 
njegovu porodicu i ashabe. 

Sa gore navedenim riječima šejh ukazuje na govor Uzvišenog: 

“Nema prisile na vjeru, Pravi put se jasno razlikuje od 
zablude! Onaj ko ne vjeruje u Taguta, a vjeruje u Allaha, drži se za 
najčvršću vezu, koja se neće prekinuti! A Allah sve čuje i zna!” 

(Prijevod značenja, El-Bekare, 256) 

Riječi: “prisile na vjeru” ne znače da će se nevjernici ostaviti u 
nevjerstvu, te da se nećemo boriti i pozivati ih u islam, a što sugerišu 
obmanjeni nevjernici i neznalice koji se pripisuju islamu, tvrdeći kako 
je ovaj ajet dokaz slobode vjerovanja i ubjedenja. To je laž na Allaha 
Uzvišenog i On Uzvišeni ovim ajetom to nije ciljao. Naprotiv, Allah 
Uzvišeni je stvorio sva stvorenja da bi samo Njega obožavali, a ne da bi 
obožavali druge mimo Njega, kao što kaže: 

“Džine i ljude sam stvorio samo zato da Meni u 'ibadetu 
budu. Ja ne tražim od njih opskrbu niti želim da me hrane.” 

(Prijevod značenja, Ez-Zarijat, 56 - 57) 

Kada bi se ljudi ostavili da obožavaju šta im se prohte, šta bi onda 
kazali za spomenuti ajet: 

“ Džine i ljude sam stvorio samo zato da Meni u ibadetu 
budu.” (Prijevod značenja, Ez-Zarijat, 56) 

Kakva bi onda bila korist u spominjanju ovoga? Kakva bi bila 
korist u borbi na Allahovom putu? Kakva bi bila korist u pozivanju 
ljudi u islam? Kako pozivati ljude u islam a oni slobodni u svome 
ubjeđenju i obožavanju? Zato je ostavljanje ljudi na ovome što sugerišu 
spomenuti, da obožavaju šta im je volja, odbačen i neispravan govor. 

I da je situacija kao što spomenuti sugerišu, da su ljudi slobodni 
da obožavaju koga hoće i vjeruju ušta hoće, onda se niko nebi smio 
kritikovati! Tada bi sve ove stvari bile neispravne, nebi bilo koristi u 
pozivanju ka Allahu, niti u borbi na Allahovom putu. Cak šta više, 
kakva bi bila korist u stvaranja Dženneta i Vatre, i zašto da nevjernici 
uđu u Vatru i da u njoj budu vječno kažnjavani ako je kao što ovi 
govore, da imaju pravo izbora? Dakle, ovaj njihov govor je odbačen i 
neispravan! 

Po pitanju značenja ajeta: “Nema prisile na vjeru”, ovi ljudi 
ponavljaju ovaj ajet govoreći: Ljudi su slobodni u svome ubjedenju, jer 
Allah kaže: “Nema prisile na vjeru”! - Mi na ovo odgovaramo: Slagali 
ste na Allaha, jer Uzvišeni Allah sa riječima: “Nema prisile na vjeru” 
nije ciljao to što vi sugerišete, jer mufessiri (komentatori Kur'ana) po 
pitanju ovog ajeta kažu sljedeće: 

Jedni kažu: Riječi: “Nema prisile na vjeru” su važile samo s 
početka islama, nakon čega je ovo derogirano ajetom o borbi na 
Allahovom putu. 

Drugi kažu: Riječi: “Nema prisile na vjeru” je govor specifičan 
(hass) samo za ehlu-kitabije, tj. židove i kršćane, jer nakon što oni 
prihvate da plaćaju godišnji porez u islamskoj državi (džizju) i da se 
povinuju islamskim instancama, tada se ne prisiljavaju da prihvate 
islam. Naprotiv, ostaviće se na miru pod uslovom da plaćaju džizju i 
tako budu donji, te da se povinuju vlasti islam. Ovo je iz razloga što 
oni posjeduju znanje, oni imaju znanje o vjeri i Poslanicima, a nisu 
poput pagana, tako da im se daje šansa da se povrate onome što imaju, 
da razmisle o Kur'anu i onome što imaju kod sebe. Da uvide da se ono 
što je u Kur'anu poklapa sa onim spomenutim u neizmenjenom 
Tevratu i Indžilu, onakvim kakvi su u osnovi objavljeni od Uzvišenog 
Allaha. Nema oprečnosti među nebeskim Knjigama, jer su sve one od 
Uzvišenog Allaha: iste po pitanju oblasti ubjeđenja, dok postoje neke 
razlike u pitanjima međuljudskih odnosa, halala i harama, a sve shodno 
vjerozakonu, Allahovoj mudrosti i sve prikladno za određeno vrijeme. 
Među nebeskim Knjigama nema nikakve oprečnosti kada je u pitanju 
oblast ubjeđenja, sve one pozivaju da se samo Uzvišeni Allah obožava, 
te da je obožavanje drugog mimo Njega neispravno. Na tome se slažu 
sve nebeske Knjige i svi Poslanici, a također svi muslimani od početka 
do kraja vremena; da se ne smije obožavati niko drugi mimo Allaha. 
Stoga će se svaki onaj koji obožava drugog mimo Allaha pozvati da 
obožava samo Njega, pa ako odbije borit će se protiv njegovog 
nevjerstva i zla, te kako se to nevjerstvo nebi širilo zemljom, a ovome 
oponiraju spomenuti. A kada bi se ljudi ostavili slobodnim u izboru i 
da im se ne suprotstavlja u domenu vjere, kao što kažu spomenuti, pa 
zašto bi se onda slali Poslanici i Knjige objavljivale? I da su ljudi na taj 
način slobodni kao što spomenuti sugerišu, onda se niko Allahu 

pozivao nebi, protiv nikog se borilo nebi, niti bi se nad ikim džizja 
sporovodila i pod vlast islama podvodili. 

Treći kažu: Riječi: “Nema prisile na vjeru” su specifične (hass) 
za židove i kršćane koji su prihvatili islam pa pokušavali da prislile 
svoju rodbinu da udu u islam, zbog čega je Allah objavio ovaj ajet, 
ukazujući im da ih ne prisiljavaju. 

Dakle, što se tiče govora da ajet: “Nema prisile na vjeru” ukazuje 
na pravo izbora i slobode, to je netačna i neispravna tvrdnja za koju 
nema dokaza u Kur'anu. Naprotiv, svi šerijatski dokazi to odbacuju! 

Riječi ajeta: “Onaj ko ne vjeruje u i aguta”, su, kao što 
spomenusmo, značenje šehadeta La ilahe illallah. Stoga, kada Allah 
kaže: “Onaj ko ne vjeruje u Taguta”, to je značenje fraze: ,,La ilahe”, 
dok su riječi: “a vjeruje u Allaha”, značenje fraze: „illallah”, tako da je 
u ovome negacija i potvrda sadržana u šehadetu ,,La ilahe illallah”. 

Et-tagut: ovo je opći izraz uzet od et-tugjan , što je: „prelazak 
granice”. Taguta ima mnogo i više ih je vrsta, a od njih je najveći onaj 
koji se obožava mimo Uzvišenog Allaha a on time zadovoljan! 

Kaže Ibnu-l-Kajjim, rhm.: 

„Taguta je mnogo, ali je pet glavnih: 

1. Iblis, Allah ga prokleo. 

2. Onaj koji se obožava a on time zadovoljan. 

3. Onaj koji druge poziva da ga obožavaju. 

4. Onaj koji tvrdi da poznaje gajb (znanje ljudima nedokučivo 
samo Allahu poznato). 

5. Onaj koji vlada nečim drugim mimo onoga što je Allah 
objavio.” 

Dakle, ovo su glavešine taguta: 

Prvi: Iblis. On je prvi tagut. 

Drugi: Onaj koji se obožava a on time zadovoljan. - A što se tiče 
onoga koji se obožava a on time nije zadovoljan, takav se ne naziva 
tagutom. Primjer tome su meleki koji se obožavaju mimo Allaha a oni 
time nisu zadovoljni i oni tome ne pozivaju. Takoder se i Allahov 
poslanik Isa sin Merjemin, 'alejhi-s-salatu ves-selam, obožava mimo 
Allaha, ali on je to zabranjivao za svoga života i odricao se onih koji to 
čine, zbog čega se ne naziva tagutom. Sa tagutom se ovdje zapravo cilja 
samo na onoga koji naređuje da ga obožavaju, a to je šejtan, a ne i na 
evlije i dobre ljude koji su preselili na dobru, kao Allahovi štićenici i na 
dobrim djelima, a koji se obožavaju nakon njihove smrti. Mi za takve 
ne kažemo: „Ovo su taguti!”, već je tagut onaj koji to naređuje, a to je 
šejtan. 

Treći: Onaj koji druge poziva da ga obožavaju. - Ovo su taguti jer 
druge ljude pozivaju da ih obožavaju, pa im govore: „Ја sam u stanju 
da vam korist donesem, štetu uklonim i vaše ciljeve i želje ispunim!”, 
kao što rade taguti među sufijama i sufijskim učenjacima, koji misle da 
su u stanju da onima koji ih obožavaju ispune ciljeve i želje, jer oni - 
kako tvrde i umišljaju - imaju direktnu vezu sa Allahom, te da uzimaju 
znanje direkno od Allaha. Neki od njih čak govore: „Kada preselim 
nemoj da vas to što postanem prašina spriječi da me molite i pomoć 
tražite, već dođite na moj kabur i tražite od mene i ja ću vam olakšanje 
i sigurnost dati, i to i to, i to to...” Ovakvi druge pozivaju da ih 
obožavaju, pa su zato taguti. 

Četvrti: Ko tvrdi da poznaje gajb (znanje ljudima nedokučivo 
samo Allahu poznato). - Ovakve stvari tvrdi kahin (vračar), tj. tagut- 
vračar, baš kao što su neki selefi rekli: ,,Na ovakve se šejtani spuštaju, i 
u svakoj dolini od dolina arapskih bio je po jedan takav.” Vračari su 
taguti. A zašto? Pa zato što tvrde da poznaju gajb, a to je samo Allahu 
poznato: 

“On gajb zna i On gajb Svoj ne otkriva nikome, osim onoga 
koga On za Poslanika odabere...” (Prijevod značenja, El-Džinn, 26 - 
27) 


Allah može otkriti nešto od toga onome kome on hoće od Svojih 
Poslanika, zbog koristi prilikom poziva Njemu Uzvišenom, te kao vrsta 
nadnaravnosti i dokaz njegove iskrenosti pred ljudima, dok gajb u 
osnovi nije poznat nikome mimo Allahu: 

“Reci: 'Niko, osim Allaha, ni na nebu ni na Zemlji, ne zna 
gajb; i oni ne znaju kada će oživljeni biti.’“ (Prijevod značenja, En- 
Neml, 65) 

Stoga, Poslanik, sallallahu ‘alejhi ve sellem, koji je poznavao nešto 
od gajba, on to nije znao u osnovi, već mu je to znanje Allah otkrio, 
tako da je gajb poznat samo Uzvišenom Allahu: 

“On gajb zna i On gajb Svoj ne otkriva nikome, osim onoga 
koga On za poslanika odabere...” (Prijevod značenja, El-Džinn, 26 - 
27) 


A što se tiče vračara i šejtana, oni lažu, dok mogu nešto od gajba 
doznati (preko džinna koji prisluškuju meleke kojima Allah otkriva 
gajb) na nebesima. 

Peti i zadnji od njih je: Onaj koji vlada nečim drugim mimo 
onoga što je Allah objavio. - Od ovih su vladari koji propisuju 

kompletan zakon uklanjajući šerijat i namjesto njega postavljaju taj 
zakon. Takvi su taguti. Oni koji sude onim što Allah nije objavio su 
taguti tekstom Kur'ana: 

“...kako žele da im se pred Tagutom sudi, iako im je 
naređeno da u njega ne vjeruju?!..” (Prijevod značenja, En-Nisa, 60) 

Onaj koji namjerno sudi onim što Allah nije objavio, takav se 
smatra tagutom. A što se tiče mudžtehida koji ne presudi onim što je 
Allah objavio tragajući pritom da pogodi istinu ali ipak pogriješi, takav 
nije tagut. Primjer ovome su islamski pravnici koji teže da pogode 
istinu u nekom pitanju pa pogriješe, takvi se ne smatraju tagutima, jer 
to ne rade namjerno, već su tražili istinu ali je nisu pogodili, zbog čega 
su opravdani. Poslanik, sallallahu ‘alejhi ve sellem, kaže: 

“Kad sudija idztihadi pa pogodi ima dvije nagrade, a kada idztihadi 
pa promasi imajednu nagradu. “ 

Ovo je iz razloga što nisu namjerno oponirali šerijatu, već su 
pogriješili u svome idžtihadu i trudu, kada ga nije dozvoljeno slijediti u 
grešci i uzeti taj njegov idžtihad jer oponira dokazu. Ali, takvi ipak 
imaju opravdanje i nisu taguti. Naprotiv, takvi su nagrađeni ako 
spadaju među učenjake. Dočim, kada idžtihade a ne posjeduju halate 
idžtihada, kada nisu za to kvalifikovani, onda je to u svakom slučaju 
greška: nije mu dozvoljeno da idztihadi i on za to nije nagrađen. Stoga, 
spomenuto važi samo za mudžtehide koji posjeduju halate idžtihada i 
koji su za to kvalifikovani, kao što je primjer sa četvoricom priznatih 
imama mezheba i onih poput njih od učenjaka koji ispunjavaju sve 
uslove potrebne za idžtihad. Međutim, ni takvi nisu nepogrešivi, zbog 
čega su taguti samo oni koji namjerno oponiraju šerijatu i namjerno ne 
presuđuju onim što je Allah objavio, koji izmišljaju zakone i sudnice 
namjesto šerijata. Za takve nema sumnje da su taguti - ne samo obični 
taguti, već jedni od petorice glavešina taguta. 

Sve dok znamo da nam je Allah naredio nevjerstvo u taguta, onda 
znamo da nije dozvoljeno da ostanemo neznalice i da ne znamo šta je 
to tagut, ne poznajući šta je tagut i koje su vrste taguta, a sve kako bi ga 
se klonili i upozorili na njega. A što se tiče učenja Kur'ana, njegovih 
naredbi i zabrana, tevhida i širka, ali ne znajući kako odvojiti izmedu 
spomenutog, to muslimanu dozvoljeno nije. Zapravo, na tebi je da 
naučiš ove stvari, da budeš na jasnom uvidu o tome, da se kloniš i 
upozoravaš na njih i pojašnjavaš istinu, tako da znaš ono po čemu radiš 
i tome ljude pozivaš, to im pojašnjavaš i naveliko im nareduješ. 

Obaveza je da zanevjeruješ u sve spomenute tagute, jer onaj koji 
ne zanevjeruje u njih, ili makar u neke od njih, ili neke od taguta 
smatra ispravnim, te primjera radi smatra ispravnim vračare, ili smatra 
ispravnim vladanje nečim drugim mimo onoga što je Allah objavio, pa 
kaže: „Vremena se mijenjaju i ljudi danas ne mogu suditi šerijatom, već 
mi moramo pratiti različite države i svijet!”, takve osobe nisu 
zanevjerovale u taguta pa makar govorile: ,,La ilahe illallah”, i makar 
klanjale, postile i hadždž obavljale. Sve dok govore: „Vladanje po 
onome što je Allah objavio ne priliči ovome vremenu, suprotstavlja se 
civilizaciji u kojoj živimo i politici države i mi moramo pratiti ove 
stvari. Šeri c at je za džamije, a za presude među ljudima moramo pratiti 
političke presude i nacionalne države, a ne da se od njih razikujemo!” 
Ovakva osoba, makar klanjala, postela, išla na hadždž i izgovarala 
šehadet, ponavljajući ga bezbroj puta, smatra se nevjernikom u Allaha 
jer nije zanevjerovala u taguta. Ovako je iz razloga što je Allah 
nevjerovanje u taguta spomenuo prije vjerovanja u Njega, jer 
vjerovanje u Allaha nije ispravno osim nakon što se zanevjeruje u 
taguta. 

Dokaz spomenutom je govor Njega Uzvišenog: “Mi smo svakom 
narodu poslanika poslali: Allahu ’ibadet činite, a taguta se 
klonite...” (Prijevod značenja, En-Nahl, 36). 

KOMENTAR 

Ovo je dokaz da onaj koji se obožava mimo Allaha a on time 
zadovoljan, ili koji druge poziva da ga obožavaju, ili koji vlada nečim 
drugim mimo onoga što je Allah objavio, da su to taguti zbog govora 
Uzvišenog: 

“Mi smo svakom narodu poslanika poslali: Allahu 'ibadet 
činite, a taguta se klonite...” (Prijevod značenja, En-Nahl, 36) 

Ovaj ajet je sličan ajetu: 

“...Onaj ko ne vjeruje u Taguta, a vjeruje u Allaha..!” (Prijevod 
značenja, El-Bekare, 236) 

Allah nije samo rekao: “..Allahu ‘ibadet činite”, već kaže: “..a 
taguta se klonite..”, jer obožavanje Allaha nije ispravno osim uz 
klonjenje od taguta. Stoga, onaj koji dan-noć obožava Allaha, ali se 
nije ostavio taguta, njegovo obožavanje Allaha je ništavno. Primjer 
tome su oni koji poste, obavljaju hadždž, udjeljuju sadaku, udjeljuju i 
troše, ali pomoć traže od mrtvih i njih dozivaju mimo Allaha; uistinu 
takvi nisu zanevjerovali u taguta. 

Svi Poslanici su poslani sa ovim pozivom: 

“Mi smo svakom narodu poslanika poslali...” (Prijevod 
značenja, En-Nahl, 36) 

Ovaj poziv, da se samo Allah obožava a od taguta kloni, je opći 
poziv svih Poslanika, ovome su svi oni pozivali, a značenje toga je: “La 
ilahe illallah”: 

“...Allahu ‘ibadet činite...” (Prijevod značenja, EnNahl, 36) 
ovo je značenje potvrde, dok su riječi: 

“...a taguta se klonite...” (Prijevod značenja, En-Nahl, 36) 
značenje negacije u riječima: “La ilahe illallah” 

A što se tiče opisa nevjerovanja u taguta, to je: ubjeđenje u 
neispravnost obožavanja drugog mimo Allaha, da se toga ostaviš i 
mrziš, a njegove pomagače smatraš nevjernicima i da im se suprotstaviš 
u domenu vjere. 

KOMENTAR 

Ovo je značenje govora: 

“...taguta se klonite...” (Prijevod značenja, En-Nahl, 36) 

Sve ovo mora postojati. Kao prvo, da spoznaš ko je tagut! Zatim, 
da ga se kloniš! Ali, nije dovoljno samo da ga se kloniš, već se moraš 
suprotstaviti i mrzeti njegove pomagače, jer su oni Allahovi neprijatelji, 
a Uzvišeni Allah kaže: 

“O vjernici! Ne uzimajte Moje neprijatelje i svoje neprijatelje 
za prijatelje...” (Prijevod značenja, El-Mumtehine, 1) 

Stoga, ovo mora postojati. 

Prvo: Moraš spoznati ko je tagut, jer, ako ne znaš ko je tagut, pa 
kako ćeš ga se kloniti? Ne možeš se kloniti nečega što ne poznaješ. 

Drugo: Kada spoznaš ko je tagut lahko ćeš ga se kloniti. 

Treće: Kada se kloniš od taguta, uz to mu se moraš suprotstaviti i 
mrzeti ga, a također se suprotstaviti i mrzeti one koji pomažu taguta, a 
sve to će biti u ime Uzvišenog Allaha. 

A što se tiče značenja vjerovanja u Allaha, to je: ubjedenje da je 
jedino Allah dostojan da se obožava mimo svega drugog... 

KOMENTAR 

Ovo je značenje vjerovanja u Allaha: da si srcem ubijeden da je 
jedino Allah dostojan i zaslužan obožavanja mimo svega drugog, dok je 
obožavanje bilo koga mimo Allaha ništavno i neispravno. I nije bitno 
ko bio obožavan mimo Allaha, bili to meleki, Vjerovjesnici, dobri 
ljudi, kamen, drvo ili kip - u sve to moraš zanevjerovati. To je značenje 
vjerovanja u Allaha: da srcem budeš ubijeden da nema s pravom 
obožavanog mimo Allaha i da je svako obožavanje bilo koga drugog 
mimo Allaha ništavno. Ovo je nužnost ovoga ubjeđenja. Nije dovoljno 
da samo to izgovoriš jezikom a pored toga nisi ubijeden u svome srcu, 
niti je dovoljno da djeluješ prema tome svojim udovima, pa klanjaš, 
postiš i govoriš: „Ја ne obožavam drugog mimo Allaha”, ali, pored toga 
govoriš: „Ја ne znam za ove što ‘ibadete upućuju mrtvima u 
grobovima, ne mogu reći da im je to neispravno i ništavno, jer oni 
poste, klanjaju, i izgovaraju šehadet.” - Ovakvima mi kažemo: ,,Ti nisi 
shvatio značenje: ,,La ilahe illallah”, niti si shvatio značenje vjerovanja 
u Allaha i nevjerovanja u taguta. Nisi shvatio suštinu toga. 

Nisi shvatio da vjerovanje u Allaha nije ispravno osim 
nevjerovanjem u taguta, vanjštinom i nutrinom, vanjštinom sa jezikom 
a nutrinom sa ubijedenošću. 




м 

...i da sve vrste ’ibadeta iskreno upućuješ samo Allahu negirajući 
to pravo svakom drugom koji se obožava mimo Njega. 

KOMENTAR 

Ovo je značenje vjerovanja u Allaha, da sve ‘ibadete upućuješ 
samo Alahu, a ne da bilo šta od toga uputiš drugom mimo Allahu, kao 
što rade oni koji poste, klanjaju, zekat daju, a pored toga dozivaju, 
mole, traže pomoć i prinose žrtvu drugome mimo Allahu, što je 
obožavanje u tome domenu, obožavanje drugog mimo Allaha u tome, 
pa je takav mušrik sve dok ne bude sve vrste 'ibadete upućivao samo 
Allahu: 

“Cista vjera pripada samo Allahu!..” (Prijevod značenja, Ez- 
Zumer, 3) 

Sve dok svi 'ibadeti ne budu posvećeni samo Allahu: 

“Reci: “Klanjanje moje, i obredi moji, i život moj, i smrt 
moja, doista, posvećeni su samo Allahu, Gospodaru svjetova.” 

(Prijevod značenja, El-En'am, 162) 

Stoga, onaj koji obožava Allaha, ali pored toga obožava nekog 
drugog mimo Njega nekom vrstom 'ibadeta, pa prinosi žrtvu drugome 
mimo Allahu, doziva drugog pored Allaha, zavjetuje se drugome mimo 
Allahu, tavafi oko kaburova, onda takvi, iako obožavaju Allaha, 
smatraju se mušricima jer - kao što smo utvrdili - osoba mora 
zanevjerovati u taguta a vjerovati u Allaha. Zato spomenute osobe ne 
vjeruju u Allaha već su mušrici obzirom da nisu ispunili zahtijevano po 
pitanju nevjerstva u taguta a vjerovanja u Allaha. 

U hadisu-kudsijj Allah kaže: 

u d nSsnm potreban iboga. ch Mi se pridruži, pn onaj boji cini 
djeOo n bojem Mi pridruži nebogrt, Jn ostrmiminjegttinjegotsirb”” 

A u drugoj verziji hadisa stoji: 

“...takoje sa onim koji Mi jMdimži nekoga., d Ja sam 
cSstodoogfl”" 

Odnosno, onaj koji obožava Allaha a pored toga obožava i 
drugog mimo Allaha, onda je Allah čist od svega toga, ništa od takvih 
djela Allah ne prihvata, već to djelo ostaje samo za onoga kojeg je 
obožavao pored Allaha. 

“I borite se protiv njih dok smutnje ne nestane i dok vjera 
bude Allahova...” (Prijevod značenja, El-Enfal, 39) 

Stoga, vjera se ne može ispoljavati malo za Allaha a malo za 
kipove ili mrtve, niti za ovoga ili onoga, već vjera pripada samo Allahu. 

...te da voliš muslimane i da sa njima prijateljuješ, a mrziš 
mušrike i da im se suprotstaviš u domenu vjere. 

KOMENTAR 

Još jedna stvar koja nužno proizilazi iz vjerovanja u Allaha i 
nevjerovanja u taguta jeste: prijateljevanje, voljenje i pomaganje 
vjernika, sljedbenika tevhida, dok neprijateljuješ i suprotstavljaš se 
sljedbenicima širka u domenu vjere, jer Allah mrzi širk i njegove 
nosioce, pa i ti moraš mrzeti ono što Allah mrzi, pa tvoja ljubav i 
mržnja slijede Allahovu ljubav i mržnju. 

Postoje ljudi koji govore: „Ја ću samo o sebi da se brinem, neću 
mrzeti i suprotstavljati se nikome, druge neću nevjernicima 
proglašavati!” Ovakvima mi kažemo: Ti nisi zanevjerovao u taguta, jer 
stvar koja nužno proizilazi iz nevjerovanja u taguta jeste 
suprotstavljanje i mržnja spram Allahovih neprijatelja: 

„Nećeš naći da ljudi koji u Allaha i u onaj svijet vjeruju budu 
u ljubavi s onima koji se Allahu i Poslaniku Njegovu 
suprotstavljaju, makar im oni bili očevi njihovi, ili sinovi njihovi, 
ili braća njihova, ili rođaci njihovi...” (Prijevod značenja, El- 
Mudžadile, 22) 

“Rcci: 'Ако su vam očevi vaši, i sinovi vaši, i braća vaša, i žene 
vaše, i rod vaš, i imanja vaša koja ste stekli, i trgovačka roba za koju 
strahujete da neće prohođe imati, i kuće vaše u kojima se prijatno 
osjećate - miliji od Allaha i Poslanika, i od borbe na Njegovom 
putu, onda pričekajte dok Allah Svoju odluku ne donese. A Allah 

grješnicima neće ukazati na Pravi put.'“ (Prijevod značenja, Et- 
Tevba, 24) 

,,pričekajte a u značenju: čekajte da vidite šta će vam se dogoditi. 

Spomenuti su nazvani griješnicima zbog toga što su odstupili od 
pokornosti Uzvišenom Allahu, pa mora postojati prijateljevanje i 
neprijateljevanje u ime Allaha, dok - prema govoru spomenutih - nije 
bitno nevjerovati u taguta. 

Uistinu uz nevjerstvo u taguta ide prijateljevanje i 
neprijateljevanje u ime Allaha, te ljubav i prezir u ime Uzvišenog 
Allaha. 

To je vjera Ibrahima, 'alejhis-selam, od koje se okreće samo 
zapušteni... 


KOMENTAR 

Uzvišeni Allah je poslao vjerovjesnika Muhammeda, sallallahu 
‘alejhi ve sellem, sa vjerom na kojoj je bio Poslank Ibrahim, a to je 
vjera upućivanja 'ibadeta samo Allahu i napuštanje upućivanja toga 
drugome mimo Njemu. 

Vjera Ibrahima, 'alejhis-selam, je kao što Uzvišeni Allah kaže: 

“Bio vam je dobar uzor u Ibrahimu i u onima koji su s njim 
kad su narodu svome rekli: Mi s vama nemamo ništa, a ni s onim 
što vi, umjesto Allaha, obožavate, mi vas se odričemo, i 
neprijateljstvo i mržnja će se između nas stalno javljati sve dok ne 
budete u Allaha, Njega Jedinog, vjerovali!..” (Prijevod značenja, El- 
Mumtehine, 4) 

Ovo je vjera Ibrahima: neprijateljevanje sa Allahovim 
neprijateljima, odricanje od njih i njihove nevjere, a onaj koji ih se ne 
odrekne, nije na vjeri Ibrahima. Cak šta više, Ibrahim se je odrekao i 
svoga oca: 

“A što je Ibrahim tražio oprosta za svoga oca - bilo je samo 
zbog obećanja koje mu je dao. A čim mu je bilo jasno da je on 
Allahov neprijatelj, on ga se odrekao. Ibrahim je, doista, mnogo 
Allaha molio i obazriv bio.” (Prijevod značenja, Et-Tevbe, 114) 

Ovo je vjera Ibrahima: ljubav i mržnja u ime Allaha. 


M 

jer je njegov primjer najljepši, baš kao što nas Allah obavještava o 
tome u Svome govoru: “Bio vam je dobar uzor u Ibrahimu i u 
onima koji su s njim kad su narodu svome rekli: Mi s vama 
nemamo ništa, a ni s onim što vi, umjesto Allaha, obožavate, mi vas 
se odričemo, i neprijateljstvo i mržnja će se između nas stalno 
javljati sve dok ne budete u Allaha, Njega Jedinog, vjerovali!..” 
(Prijevod značenja, El-Mumtehine, 4) 

KOMENTAR 

El-usveh znači: el-kudveh (primjer). I na početku spomenute sure 

stoji: 

“O vjernici! Ne uzimajte Moje neprijatelje i svoje neprijatelje 
za prijatelje, ljubav im darivajući, a oni poriču Istinu koja došla je 
vama, i izgone Poslanika i vas zato što vjerujete u Allaha, vašega 
Gospodara, ako ste već izišli radi džihada na Putu Mojemu i tražeći 
zadovoljstvo Moje, a vi njima ljubav tajno iskazujete, a Ja najbolje 
znam što vi skrivate i što obznanjujete. A ko to od vas bude činio, 
pa - taj je zalutao s Pravog puta.” (Prijevod značenja, El-Mumtehine, 
1) 

Sve do ajeta: 

“Bio vam je dobar uzor u Ibrahimu!..” (Prijevod značenja, El- 
Mumtehine, 4) 

Ovo је tevhid, 'ibadet Allahu i kufr (nevjerovanje) u taguta, zbog 
čega nije dovoljano da osoba kaže: „Ја sam zanevjerovao u taguta”, a to 
ne implementira svojim djelima, niti je u to ubijeđen svojim srcem. To 
nije dovoljno! 

A tagut je opći termin; svaki onaj koji se obožava mimo Allaha a 
time je zadovoljan - nebitno bio obožavan, slijeđen, ili mu se 
pokoravalo neovisno od pokornosti Allahu i Njegovom Poslaniku - 
smatra se tagutom. 


KOMENTAR 

Svaki onaj koji se obožava mimo Allaha a on time zadovoljan 
naziva se tagutom jer je prešao granicu roba koju mu je Allah propisao. 

Sto se tiče obožavanog, to su kipovi, statue i pojedinci koji su 
zadovoljni da ih drugi obožavaju. 

Sto se tiče slijeđenih, to je u onome što je sušta suprotnost 
slijeđenju onoga što je od Allaha, poput onih koji slijede zabludjele 
nevjernike. Takvi nisu zanevjerovali u taguta, jer im je obaveza da 
slijede Poslanika, sallallahu ‘alejhi ve sellem. Stoga, osobe koje 
apsolutno slijede druge mimo Poslanika, sallallahu ‘alejhi ve sellem, 
takvi nisu zanevjerovali u taguta, jer nam je Allah naredio slijeđenje 
Poslanika, sallallahu ‘alejhi ve sellem, a ne da slijedimo druge mimo 
njega. Primjer ovome su ljudi koji oharamljuju halal ili ohalaljuju 
haram. Na nama je obaveza da ih ne slušamo i da ih ne slijedimo. Mi 
ne slijedimo osim ono u čemu je slijeđenje onoga što je od Uzvišenog 
Allaha, zbog čega Poslanik, sallallahu ‘alejhi ve sellem, kaže: 

“Nema slijeđenja stvorenja u onome stojegrijeh prema Stvoritelju Г 

Dakle, nama nije dozvoljeno da slijedimo ikoga od stvorenja osim 
ako time slijedimo ono što je od Allaha. Ako je u tome slijeđenje onoga 

što је od Allaha, onda to slijedimo, a ako je u tome griješenje prema 
Allahu, onda mi to ne slijedimo i sa tim se ne slažemo. 

Taguta je mnogo, a glavnih je pet: 

KOMENTAR 

Mnogo je taguta, a svaki onaj koji apsolutno odstupi od slijeđenja 
onoga što je od Allaha smatra se tagutom, pa se ne može ograničiti 
samo na spomenute, ali je ipak glavešina taguta pet. 

Prvi: Sejtan, pozivač u obožavanje drugih mimo Allaha. Dokaz 
ovome je govor Uzvišenog Allaha: “O sinovi Ademovi, zar vam 
nisam naredio: “Nc obožavajte šejtana, on vam je neprijatelj 
otvoreni.” (Prijevod značenja, Jasin, 60). 

KOMENTAR 

Ovo je iz razloga što je šejtan temelj tagutizma. Slično tome i 
među ljudima postoje taguti, ljudi-šejtani koji drugima uljepšavaju 
obožavanje drugog mimo Allaha, uljepšavajući to različitim imenima, 
dozvoljavajući Ijudima da prinose žrtvu drugome mimo Allaha, da se 
zavjetuju drugome mimo Allahu, da traže pomoć od drugog mimo 
Allaha, te da mole od mrtvih, nazivajući to različitim imenima 
obmanjujući na taj način ljude. Takvi ljudi su taguti! 

A što se tiče obožavanja šejtana, to se ogleda u njegovom 
slijeđenju. Ko slijedi - taj obožava, s tim da postoje različite vrste 
takvog obožavanja: nešto od toga doseže stepen kufra i širka, dok je 
drugo mimo toga na manjem stepenu iako sa tim kao da slijedi šejtana. 
Stoga se svako griješenje smatra slijeđenjem šejtana, a najžešći dio toga 
je širk. Postoje ljudi-šejtani među zabludjelim učenjacima koji ljude 
pozivaju da obožavaju druge mimo Uzvišenog Allaha, ne nazivajući to 
širkom, govoreći kako je to „tevesul”, „voljenje pobožnjaka cc , itd.., 
uljepšavajući im tako širk. Svaki takav šejtanov je pomagač, a Allah nas 
je obavijestio da među džinnima i ljudima postoje šejtani, prokletnici: 

“Tako smo svakom vjerovjesniku neprijatelje određivali, 
šejtane u vidu ljudi i džinova, koji su jedni drugima kićene besjede 
govorili da bi ih obmanuli...” (Prijevod značenja, El-En'am, 112) 


& 


M 


28 


ЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕаГЕЕЕЕЕЕЕЕЕЕОГЕЕЕЕЕЕЕаГЕЕЕЕЕЕЕЕЕЕЕЕЕЕЕЕЕЕПГЕЕЕаГЕЕЕЕЕЕЕаГЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕЕО 



гго:гт:Е:г1ГЕ:гг1ГЕ:к:к:1гггго:гЕ:гк:гггггггггггсггггггогЕ:ггг1:гсгггггггггЕ:1:гггггЕ:гггсгггј:гсггггггсггггЕ:Е:го:гггггЕ:гогггЕ:гсгЕ:ггггг1:1:ггг1 


-j 


_j 


Ovakvi podržavaju ljude u zabludi, i to je prva vrsta taguta: 
šejtan, i onaj koji ide putem šejtanovim. Ovako je makar govorio: „Ја 
ne obožavam šejtana!” - Mi mu kažemo: ,,Ti njega slijediš pa ga time 
obožavaš, priznavao ti to ili ne. Onaj koji ne obožava šejtana je onaj 
koji mu se suprotstavi i koji mu je nepokoran - takav ga ne obožava. 
Nekada obožavanje šejtana može dosegnuti stepen kada izvodi iz vjere, 
a nekada bude ispod toga i ne izvodi, ali se sve to smatra njegovim 
slijeđenjem i tako se kaže. 

Drugi: Nepravedni vladar koji mijenja Allahove propise. 

KOMENTAR 

Ovo se odnosi uopćeno na sve one koji ne sude onim što je Allah 
objavio među ljudima u njihovim sporovima i slučajevima, sudeći im 
sekularnim zakonom, običajem beduina i onim što su naslijedili od 
svojih predaka, okrećući se od Kur'ana. Takvi ljudi su taguti, sude 
nečim drugim mimo onoga što je Allah objavio tvrdeći da je to 
ispravljanje i postizanje uspješnog rezultata među ljudima. Sve ovo je 
laž, jer ispravljanje i uspješan rezultat među ljudima i vjernicima biva 
samo posredstvom Kur'ana: 

“A šta će tek biti kada ih pogodi nevolja zbog djela ruku 
njihovih, pa ti dođu zaklinjući se Allahom: “Mi smo samo htjeli da 
dobro i pravo učinimo! To su oni za koje Allah zna šta je u srcima 
njihovim, pa okreni se od njih i savjetuj ih, i reci im ono što će ih 
dirnuti! A mi nismo nijednog poslanika poslali, osim da bi mu se 
pokoravalo uz Allahovo odobrenje. A da ti oni dođu kada sami sebi 
nasilje učine i zamole Allaha da im oprosti, pa da i Poslanik zamoli 
da im se oprosti, oni bi vidjeli da Allah, doista, prima pokajanje i 
da je milostiv!” (Prijevod značenja, En-Nisa, 62 - 64) 

Da su se samo pokajali, a riječi: “da ti oni dođu”, se odnose za 
života Poslanika, sallallahu ‘alejhi ve sellem. A što se tiče vremena 
nakon njegove smrti, onda nije dozvoljeno ići mu na grob. Zapravo, 
kada osoba počini grijeh treba da se pokaje Allahu i traži Mu oprosta 
gdje god bio, a Allah prašta i milostiv je, a nije potrebno da ide na 
Poslanikov grob, kao što danas govore devijantni ljudi, da griješnik ide 
na Poslanikov grob i da od njega, kod groba njegovog, traži oprosta. 

Ovo је laž! Poslanik, sallallahu c alejhi ve sellem, nije naredio da se ide 
na njegov grob kako bi se tražilo oprosta, niti su ashabi Poslanika, 
sallallahu 'alejhi ve sellem, išli na njegov grob da traže oprosta, već su 
se kajali Allahu gdje gob bi se zadesili. Oni nisu ovisili od toga da 
moraju itići na njegov grob, već se sa ajetom cilja vrijeme za 
Poslanikovog života. Ovi ljudi bi zapravo, nakon što nebi ispunili 
pravo Allahovog Poslanika, sallallahu 'alejhi ve sellem, otišli njemu i 
pravdavali mu se nakon što bi se pokajali Allahu zbog toga obzirom da 
je u tome bila suprotnost Allahu i Njegovom Poslaniku. Suprotnost 
Allahovom pravu, zbog čega je pravo Allaha da Mu se traži oprosta, a 
također i suprotnost pravu Poslanika kada mu se ide kako bi im 
oprostio i prešao preko toga jer su se ogriješili po pitanju njegovog, 
sallallahu 'alejhi ve sellem, prava. 

Dokaz ovome je govor Njega Uzvišenog: “Zar ne vidiš one koji 
tvrde da vjeruju u ono što je objavljeno tebi i u ono što je 
objavljeno prije tebe, kako žele da im se pred Tagutom sudi, iako 
im je naređeno da u njega ne vjeruju?! A šejtan želi da ih samo u 
veliku zabludu navede!” (Prijevod značenja, En-Nisa, 60) 

KOMENTAR 

Ovo je dokaz da je onaj koji vlada nečim drugim mimo onoga što 
je Allah objavio tagut zbog riječi: 

“...kako žele da im se pred Tagutom sudi...” (Prijevod 
značenja, En-Nisa, 60) 

Učenjaci su rekli da se sa tagutom ovdje misli na šejtana, a 
također je rečeno da se misli na židova, Ka'ba b. Ešrefa, a postoji i 
govor da se smislilo na vračara, jer je u svakom arapskom plemenu bio 
neki vračar koji je presuđivao među ljudima. 

Treći: Onaj koji sudi nečim drugim mimo onoga što je Allah 
objavio. Dokaz ovome je govor Njega Uzvišenog: “...A oni što ne 
sude prema onom što je Allah objavio, oni su pravi nevjernici.” 
(Prijevod značenja, El-Maida, 44) 

KOMENTAR 

Ovaj ajet je spomenutima presudio nevjerstvom, ali se to odnosi 
na onoga koji namjerno sudi nečim drugim mimo onoga što je Allah 
objavio. Na onoga koji namjesto suda onim što je Allah objavio 
postavlja sekularni zakon i sud, te uklanja šerijat i ograničava ga samo 
za personalne stvari, dok će se ljudi u međusobnim sporovima obraćati 
sekularnom zakonu - takav je nevjernik. 

Iz spomenutog se izuzimaju sljedeći: 

PRVI: Onaj koji sudi nečim drugim mimo onoga što je Allah 
objavio sebebom idžtihada i nenamjerne greške pri idžtihadu, a ovo su 
osobe dostojne idžtihada, koje će zbog ulaganja napora imati nagradu a 
greška im oproštena. 

DRUGI: Onaj koji sudi nečim drugim mimo onoga što je Allah 
objavio znajući da oponira Allahovoj presudi, ali to učini jer ga na to 
strast navede ili očekujući da će zato dobiti kakav imetak ili mito, dok 
je ubijeđen da mu je obaveza da sudi onim što je Allah objavio; 
ubijeđen je u to i priznaje da je oponirao istini i da je kriv i griješan, 
kada se smatra velikim griješnikom. 

Ij^t <s-u Js. j^Ioj 


Četvrti: Onaj koji tvrdi da poznaje gajb pored Allaha. Dokaz 
ovome je govor Njega Uzvišenog: “On gajb zna i On gajb ne otkriva 
nikome...” (Prijevod značenja, El-Džinn, 26) 

KOMENTAR 

Ovo su vračari; oni su taguti. Nije dozvoljeno parničiti se pred 
njima, niti im je dozvoljeno ići, niti ih pitati, jer im neki ljudi idu kada 
nešto izgube kako bi im ovi rekli gdje se nalazi izgubljena stvar, pitajući 
ih o tome ko im je napravio sihr, ili ih pitaju o svojoj rodbini kada se 
izgube, o njihovom stanju ili o izgubljenom imetku. Onaj koji 
povjeruje ovim vračarima time je počinio kufr, kao što Poslanik, 
sallallahu ‘alejhi ve sellem, kaže: 

“Ko ode vračaru i povjeruje mu sta mu kaze počinio je kufr u ono sto 
je objavljeno Muhammedu. ” 

A ako mu ne povjeruje, onda mu se namaz neće prihvatati 
četrdeset dana iako ga mora klanjati samo zato što mu je otišao. Sami 
odlazak njima je veliki grijeh; namaz se takvome ne prihvata četrdeset 
dana iako ga mora klanjati kao kazna jer mu je otišao. 

“...Osim onoga koga On za poslanika odabere; zato On i 
ispred njega i iza njega postavlja one koji će ga čuvati.” (Prijevod 
značenja, El-Džinn, 27) 

KOMENTAR 

Nebitno bio Poslanik od meleka ili od ljudi. Uistinu Allah može 
otkriti nešto od gajba kao korist pobožnome robu, poput 
nadnaravnosti datih Poslaniku, ili u smislu meleka koji su zaštitnici 
Poslanika. 

I Njegovog govora: “U Njega su ključevi gajba, samo ih On 
zna, i On jedini zna šta je na kopnu i šta je u moru, i nijedan list ne 
opadne, a da On za nj ne zna; i nema zrna u tminama Zemlje niti 
ičeg svježeg niti ičeg suhog, ničeg što nije u Jasnoj knjizi.” (Prijevod 
značenja, El-En'am, 59) 


KOMENTAR 


On Uzvišeni je jedini poznavaoc gajba, detaljnog (hass) i 
općenitog ('amm), a detaljni gajb predstavlja ključ gajba, što nije 
poznato nikome mimo Allaha, ni meleku bliskome Njemu, niti 
Poslaniku poslanome: 

“Samo Allah zna kad će Smak svijeta nastupiti, samo On 
spušta kišu i samo On zna šta je u matericama, a čovjek ne zna šta 
će sutra zaraditi i ne zna čovjek u kojoj će zemlji umrijeti; Allah, 
uistinu, sve zna i o svemu je obaviješten.” (Prijevod značenja, 
Lukman, 34) 


Ovo znanje nije poznato nikome mimo Uzvišenog Allaha, i to se 
spominje u ajetu: 

“U Njega su ključevi gajba, samo ih On zna...” (Prijevod 
značenja, El-En'am, 59) 


Dok se riječi u nastavku ajeta: 

“...i On jedini zna šta je na kopnu i šta je u moru...” (Prijevod 
značenja, El-En'am, 59) 

Tiču općeg poznavanja gajba. 

“...i nijedan list ne opadne, a da On za nj ne zna; i nema zrna 
u tminama Zemlje niti ičeg svježeg niti ičeg suhog, ničeg što nije u 
Jasnoj knjizi.” (Prijevod značenja, El-En'am, 59) 

Ovo je Allaho znanje svega što postoji; sve je to On zapisao u 
knjizi Levhil-Mahfuz. Prvo je On sve to znao, sveobuhvatno, nakon 
čega je to zapisao u Levhil-Mahfuz. 

Peti: Onaj kojeg obožavaju mimo Allaha a on time zadovoljan. 
Dokaz ovome je govor Njega Uzvišenog: “A onoga od njih koji bi 
rekao: “Ja sam, doista, pored Njega, bog!”, kaznili bismo 
Džehennemom, jer Mi tako kažnjavamo zulumćare-nevjernike.” 
(Prijevod značenja, El-Enbija, 29) 

KOMENTAR 

Dakle, sa ograničenjem ,,da bude zadovoljan time”, a što se tiče 
onoga koji se obožava mimo Allaha a on time nije zadovoljan, takav se 
ne naziva tagutom. Zato meleki, vjerovjesnici, dobri ljudi i Allahovi 
štićenici, ne spadaju u tagute, jer nisu zadovoljni time. Naprotiv, oni 
su to zabranjivali za svoga života, dok su ih ljudi sami od sebe počeli 
obožavati nakon što su ovi preselili. 

Znaj da osoba ne može povjerovati u Allaha osim nakon 
nevjerstva u taguta. Dokaz ovome je govor Njega Uzvišenog: “Nema 
prisile na vjeru, Pravi put se jasno razlikuje od zablude! Onaj ko ne 
vjeruje u Taguta, a vjeruje u Allaha, drži se za najčvršću vezu, koja 
se neće prekinuti! A Allah sve čuje i zna!” (Prijevod značenja, El- 
Bekare, 256). Izraz „Pravi put” se odnosi na vjeru Muhammeda, 
sallallahu ‘alejhi ve sellem, dok se izraz „zabluda” odnosi na vjeru Ebu- 
Džehla. Fraza: „najčvršća veza” jeste šehadet ,,La ilahe illAllah”, a on 
se sastoji iz negacije i potvrde; negacije upućivanja bilo koje vrste 
'ibadeta drugima mimo Allaha, a potvrda toga samo Allahu, bez 
pripisivanja Mu partnera u tome. 

KOMENTAR 

Urvetul-vuska je šehadet ,,La ilahe illAllah”. Nazvan je kao: ,,el- 
urvetu-l-vuska”, kao ,,kelimetu-t-takva”, i kao ,,kelimetu-l-ihlas”. 

A šta je to er-rušd (uputa)? To je vjera Muhammeda, sallallahu 
‘alejhi ve sellem, što je vjera svih vjerovjesnika. Eto to je er-rušd. Dok 
je el-gajj (zabluda) vjera Ebu-Džehla, vjera svih nevjernika. 

Zatim je spomenuto da se šehadet „La ilahe illAllah” sastoji iz 
negacije i potvrde: negacije u riječima: „1а ilahe”, i potvrde u riječima: 
„illaAllah”. 

Govor šejha: „negacije upućivanja svih vrsta 'ibadeta drugima 
mimo Allaha, a potvrda toga samo Allahu, bez pripisivanja Mu 
partnera u tome.”, jeste značenje šehadeta “La ilahe illAllah”, što je 
negacija ‘ibadeta svakom mimo Allahu, dok potvrđuješ to samo Allahu 
Uzvišenom, jer je to samo Allahovo pravo: 

“Džinc i ljude sam stvorio samo zato da Meni u 'ibadetu 
budu.” (Prijevod značenja, Ez-Zarijat, 56) 

'lbadet je samo Allahovo pravo, niko mimo Njega u tome nema 
udjela. Niko mimo Uzvišenog Allaha nema pravo da se obožava! 

I neka su salavat i selam na vjerovjesnika Muhammeda, njegovu 
porodicu i ashabe. 

